OpenLLM-France/wikimedia huggingface dataset:
# Los tramposos

Los tramposos (euskaraz Iruzurgileak) Pedro Lazaga espainiar zinema zuzendariaren filma bat da. Filma honetako antzezle nagusiak honako hauek izan ziren: Tony Leblanc, Antonio Ozores, Concha Velasco, Laura Valenzuela, Venancio Muro, José Luis López Vázquez eta Carlos Díaz de Mendoza.
Filma honetan Tony Leblanc eta Antonio Ozores aktoreek bi iruzurgile lotsagabe bikote bat antzeztu zuten, maitasunaren ondorioz heuren buruak bide onera eramaten saiatuko direlarik.

## Argumentua

Oharra: Atal honek istorio osoa edo amaiera argitzen du.
Virgilio (Tony Leblanc) eta Paco (Antonio Ozores) ganora gutxiko bi iruzurgile dira, 1950eko hamarkadako amaiera aldean Madrilen jendeari iruzur txikiak eginez bizian nolabait aurrera egiten saiatzen direlarik, nahiz eta batzuetan Carabanchelgo espetxera "bisitatxoren" bat egin, heuren bizitza nahiko alaia da. Halere, Virgilio iruzurgilea Julita (Concha Velasco) neska gazteaz maiteminduko da, Pacoren arreba dena, neska honek bere anaiaren bizimodua begi txarrez ikusirik, Paco anaia eta bere adiskidea de Virgiliok bizimodu zintzora bidetzeko konbentzituko dituelarik. Lasterrera heuren odola saltzea sosak ateratzeko lanbide ona ez dela garbi geldituko da (aurretik genealogia salmenta negozio batekin huts egin dutelarik), hortaz heuren negozioa sortzea erabakiko dute. Julita eta bere laguna den Katy (Laura Valenzuela) bidai agentzia batean mekanografo lanean dabiltzala ikusirik, bi iruzurgileek heuren turismo enpresa irekitzea erabakiko dute, VIRPA (Virgilio eta Paco), Madrilera datozen turistentzako bidai gidatuak antolatuz. Horretarako autobus-gidari bati autobus bat alokatuko dute (Katyren diruarekin eta neska koitadua kide kapitalista delarik). Hurrengo egunean, turista talde bat osatzea lortzen dutenean, gidaria aurkeztu eta bere autobusa hileta baterako behar duela esango die. Nola edo hala, Virgilio eta Pacok turista taldea turismo ibilbideko geltoki bat balitz bezala hiletara eramango dituzte. Ondoren, iruzurgile bikoteak turistak taberna batetara espainiar ardoa dastatzera eramango dituzte (kopuru handietan). Nahiz eta aurretik prestatutako ibilbideko inongo lekutatik ez iragan izan, turistak bat-bateko ibilbide harekin oso gustura gelditu eta negozio hura sekulako arrakasta bilakatuko da, hortaz Julita eta Katyren nagusiak bi iruzurgileen lehia gogorraren beldurrez, bere enpresan zonaldeko zuzendariorde gisa kontratatuko ditu. Filmaren amaieran bi iruzurgileak bi neska-lagunekin Madrileko etorbide batean bikote bakoitzak auto bana dituztela pozik eta alai agertuko dira.

## Kritika

Carlos Aguilar kritikariak Guía del cine español liburuan aipatutakoaren arabera, filma hau "bere erara, klasiko bat" omen da.

## Erreferentziak

* ↑ Guía del cine español. Aguilar, Carlos. 1023 orrialde. Catedra argitaletea, 2007. isbn=978-84-376-2419-8 (Gaztelaniaz)

## Kanpo estekak

* Datuak: Q3878550
# Los Álamos (Txile)

Los Álamos Txileko erdialdeko komuna eta hiri bat da. Biobío eskualdeko Arauco probintzian kokatuta dago. 2002ko erroldan, 20.007 biztanle zituen.

## Kanpo estekak

* (Gaztelaniaz) Los Álamoseko udalaren webgunea.
* Datuak: Q16909
* Multimedia: Los Álamos, Chile / Q16909
# Los Ángeles (Madril)

Los Ángeles, Espainiako Madril hiriburuko auzo bat da, Villaverde barrutian. Hiriko 175. auzoa da. 2014ko erroldaren arabera 30.809 biztanle zituen.
Modu ez ofizialean eta hizkera herrikoian Ciudad de los Ángeles edota Ciudad Los Ángeles deitua da.

## Kanpo estekak

* Datuak: Q390462
* Multimedia: Los Ángeles neighborhood, Madrid / Q390462
# Los Ángeles (Txile)

Los Ángeles Txileko erdialdeko komuna eta hiri bat da. Biobío eskualdeko izen bereko probintziaren hiriburua da. 2002ko erroldan, 300.000 biztanle zituen.

## Kanpo estekak

* (Gaztelaniaz) Los Ángeleseko udalaren webgunea.
* Datuak: Q16910
* Multimedia: Los Ángeles, Chile / Q16910
# Los secuestradores

Los secuestradores Francisco Ibáñez kataluniar komikigilearen pertsonaiarik ezagunenak diren Mortadelo eta Filemonen 1976ko abentura bat da.

## Istorioa

Mac el Grajo, Bernabe el simio eta Rosendo el gordo Bacterio profesorea bahitzen saiatzen dira, baina ez dute lortzen eta atxilotuak dira. Itaunketan zenbait bahiketa prestatuta dituen talde batekoak direla aitortzen dute. Mortadelo eta Filemon izango dira biktimak babestearen eta bahitzaileak harrapatzearen arduradunak.

## Beste medio batzuetan

Osorik egokitu da pertsonaiei buruzko telesailaren atal batean, baina El caso de los secuestradores izenburuarekin.

## Kanpo estekak

* Datuak: Q3729957
# Los señores del tiempo

"Los señores del tiempo" Eva Garcia Saenz de Urturi idazleak 2018an argitaratutako eleberria da.
Lehenengo pertsonan idatzita dago, protagonista narratzailea izanda, Unai Lopez de Ayala, Kraken. Gehienbat barne-bakarrizketak dira, nahiz eta elkarrizketak egon.

## Sinopsia

Oharra: Atal honek istorio osoa edo amaiera argitzen du.
Victoria, 1192. Diago Vela, Don Vela konde mitikoa, bere hiribildura itzultzen da, Antso VI.a Nafarroako Jakituna erregeak agindutako misio arriskutsu batean bi urte pasa ondoren, eta bere anaia Nagorno ezkondua aurkitzen du, bere emaztegaia zena, Onneca de Maestu noble eta intrigantea.
Unai Lopez de Ayala, Kraken, Erdi Aroko modus operandi baten ondorioz hil zen (Los señores del tiempo: un envenenamiento con la "mosca española" – La Viagra medieval). Eleberrian deskribatutako hilketen berdinak dira, garai batean "ilunpe botoa"n egiten zen bezala, biktima batzuk eta "kuestionamendu" bat, oilar batekin, txakur batekin, katu batekin eta birao batekin batera upel batean giltzapetutako preso bat ibaira jaurtitzean zetzana.
Ikerketek Kraken Nograroko dorreko jauneraino eramango dute, dorretxe gotortu bat, duela mila urtetik hona seme zaharrena bertan bizi dena. Baina hainbeste nobleziaren atzealdea dorreko jauntxoek identitate anizkoitzaren nahasmendua jasateko duten joera da, xehetasun horrek Estibaliz maitasun istorio arriskutsu bat bizitzera eramango baitu.
# Los trabajos de Persiles y Sigismunda

Los trabajos de Persiles y Sigismunda, historia setentrional (euskaraz Persiles eta Sigismundaren lanak) Miguel de Cervantesek idatzitako azken lana da. Eleberri bizantziarraren azpigenerokoa da. Cervantesentzat bere lanik hoberena izan zen, alabaina, kritikak aho batez onartzen du Kixotea Cervantesen lan gailen bezala. Bertan idatzi zuen Lemoseko kondearentzako eskaintza 1616ko apirilak 19an, hil baino lau egun lehenago, non bizitzari agur esaten dion honako bertso hauek aipatuz:
Los trabajos de Persiles y Sigismundan, 1617an ia aldi berean Madrilen, Bartzelonan, Lisboan, Valentzian, Iruñean eta Parisen argitaratua, maitasun eta abenturazko istorio bat kontatzen da. Bertan, Persilesek eta Sigismundak, printze eskandinaviarrak, Erromara erromesaldia egiten dute ezkondu aurretik izpiritu purifikazio bat lortzeko.

## Kanpo estekak

* Datuak: Q2634153
* Multimedia: Los trabajos de Persiles y Sigismunda / Q2634153
# Los santos inocentes (filma)

Los santos inocentes (euskaraz Santu errugabeak) 1984ko Mario Camus espainiar zinema zuzendariaren drama filma bat da. Miguel Delibes idazlearen izenburu berdineko Los santos inocentes eleberrian oinarritua dago. Bertan, Alfredo Landa, Francisco Rabal, Terele Pávez, Agustín González eta Juan Diego aktoreek antzeztu zuten.
Filma Extremadurako Mérida, Zafra eta Alburquerque udalerrietan filmatu zen.
Canneseko Zinemaldian Aktore onenaren saria (Alfredo Landa eta Francisco Rabal) eta Epaimahaiaren aipamen bereziaren saria irabazi zituen.
Lau flashbacken bitartez, 1960. urteetako Extremadurako cortijo edo landetxe handi bat deskribatzen du. Han azaltzen da jauntxoei lurgintzan, eta ehizaldiak prestatzen edo jai bat ospatzen dutenean, zerbitzatzen dieten laborarien miseriazko bizimodua, eta seme-alabek ikasi eta handik irten ahal izan dezaten duten obsesioa.

## Argumentua

Oharra: Atal honek istorio osoa edo amaiera argitzen du.
Paco (Alfredo Landa) eta Régula (Terele Pávez) Espainiako Extremadura eskualdean euren hiru seme-alabekin bizi diren nekazari senar-emazteak dira, bertako jauntxoen etxaldean edozein motako aginduak eta umiliazioak txintik esan gabe jasan ohi dituztelarik. Egun bateaz Azarías (Paco Rabal) aurkeztuko da, Régularen anai mentalki ez gaitua, lan egiten zuen etxaldetik kaleratu baitute eta bere arrebaren familiara lan egiteko elkartu nahi baitu. Orain, garai latz hartako zailtasun guztiei aurre egin beharko diete.

### Istorioak ukitzen dituen gai nagusiak

* Morroiek egunero jauntxoen aldetik jasan ohi zituzten zapalkuntza eta umiliazioak.
* Espainiako landa eremuko maila sozial baxuenetan orokorra zen kulturgabezia.
* Maila baxuenetako kideek euren egoera kaxkarraren onarpena, jauntxoentzako ia gizakiak ere ez zirelarik.

## Aktoreak

| Aktorea | Pertsonaia |
| Alfredo Landa | Paco, txikia |
| Terele Pávez | Régula, Pacoren emaztea |
| Paco Rabal | Azarías, Régularen anaia |
| Belén Ballesteros | Nieves, Paco eta Régularen alaba |
| Juan Sánchez | Quirce, Paco eta Régularen semea |
| Susana Sánchez | Charito, neskatoa, Paco eta Régularen alaba |
| Agustín González | Don Pedro, etxaldeko jauntxoa |
| Ágata Lys | Doña Pura |
| Juan Diego | Iván jauntxoa |
| Mary Carrillo | Markesa andrea |
| Maribel Martín | Miriam andereinoa |
| Manuel Zarzo | Medikua |

## Kanpo estekak

* Los santos inocentes filmaren IMDBko fitxa irakurgai (Ingelesez)
* Los santos inocentes filmaren trailer edo iragarkia ikusgai (Gaztelaniaz)
* Datuak: Q1630061
# Los Álamosko geltokia

Los Álamos Malagako Renfe Aldirien geltokia da, Torremolinos udalerrian kokatuta dagoena.

## Zerbitzuak

Malagako Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Malaga–Centro-Alameda ← | Plaza Mayor | ◄   ► | La Colina | → Fuengirola |

## Erreferentziak

* ↑ «MALAGAKO ALDIRIAK | Lineen mapa» www.renfe.com (Noiz kontsultatua: 2021-01-07).

## Ikus, gainera

* Malagako Renfe Aldiriak
* C-1 linea (Malagako Renfe Aldiriak)

## Kanpo estekak

* Malagako Renfe Alririaren web gunea
* Datuak: Q5846641
* Multimedia: Los Álamos train station / Q5846641
# Larués

Larués (aragoieraz eta gaztelaniaz: Larués) Bailo udalerriko herria da, Jazetania eskualdean dagoena. 720 metroko altueran dago eta bere toponimoa baskoi edo latindar jatorrikoa da. 1044. urteko Ramiro I.a Aragoikoak egindako dohaintza-agiri batean agertzen da.

## Erreferentziak

* ↑ (Gaztelaniaz) Benito Moliner, Manuel. Pueblos del Alto Aragón: el origen de sus nombres. Instituto de Estudios Altoaragoneses - Diputación General de Aragón.

## Kanpo estekak

* Datuak: Q9020359
* Multimedia: Larués / Q9020359
# Larutia

Larutia Scincidae familiako narrasti genero bat da. Asiako hego-ekialdean bizi dira.

## Espezieak

* Larutia larutensis (Boulenger, 1900)
* Larutia miodactyla (Boulenger, 1903)
* Larutia nubisilvicola Chan-Ard, Cota, Makchai & Lhaotaew, 2011
* Larutia penangensis Grismer, Huat, Siler, Chan, Wood, Grismer, Sah & Ahmad, 2011
* Larutia puehensis Grismer, Leong & Yaakob, 2003
* Larutia seribuatensis Grismer, Leong & Yaakob, 2003
* Larutia sumatrensis (Günther, 1873)
* Larutia trifasciata (Tweedie, 1940)

## Kanpo estekak

* Datuak: Q2251670
* Multimedia: Larutia / Q2251670
* Espezieak: Larutia
# Ludopatia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Ludopatia edo joko-irrika patologikoa bulkaden kontrolaren nahasmendua da. Larrialdi psikologiko eta kontrolaezinaren ondorioz, kasino batean edo beste apustu-sistema batean jokatu eta apustu egitera behartuta dago pertsona, modu iraunkorrean eta progresiboan, eta modu negatiboan eragiten die bizitza pertsonalari, familiakoari eta profesionalari. Ludopatiaren ezaugarria bulkadak kontrolatzeko zailtasuna da. Ausazko joko baten edo gehiagoren praktika konpultsiboan agertzeko joera du. Menpekoaren eguneroko bizitzari eragin diezaioke, eta familia, sexua edo elikadura bigarren mailako zerbait izatera igaro daiteke. Horregatik, ez da bizio batekin nahastu behar, ludopatia gaixotasun kroniko larria baita, adikzioa.

## Erreferentziak

* ↑ Euskalterm: [Psikiatria Hiztegia] [2017]
* ↑ Ochoa, E.; Labrador, F.J.. (1994). Juego patológico. Bartzelona: Plaza y Janés.

## Kanpo estekak

* Datuak: Q748309
* Multimedia: Pathological gambling / Q748309
# Ludovico Carracci

Ludovico (edo Lodovico) Carracci (Bolonia, 1555eko apirilaren 21a - ibidem, 1619ko azaroaren 13a) italiar Barrokoko margolari, akuafortegile eta grabatzailea izan zen.
Prospero Fontanaren ikaslea izan zen Bolonian. Bere lehengusu Anibale eta Agostino Carraccirekin batera, Palazzo Fava eta Palazzo Magnaniren freskoak margotu zituen. Hiru lehengusuek margolarirtza akademia bat ezarri zuten Bolonian eta Boloniako Eskolako zenbait kide hezi zituzten.

## Iruditegia

* Kristo basamortuan
* Kristoren aienea (ca. 1582).
* Ama Birjina eta Jesus San Frantzisko Asiskoarekin (1591) – "La Carraccina"
* Ama Birjina eta Jesus santuekin
* Deikundea
* Antzaldatzea
* Abraham eta Hiru Aingeruak
* San Sebastian Cloaca Maxima bota dute
* Ama Birjinaren hileta

## Kanpo estekak

* Datuak: Q380553
* Multimedia: Ludovico Carracci / Q380553
# Ludovic Fabregas

Ludovic Fabregas, (Perpinya, Frantzia, 1996ko uztailaren 1a), eskubaloian aritzen den kirolari frantziarra da..
2016ko Udako Olinpiar Jokoetan (Rio de Janeiro), esku hartu zuen, eta zilarrezko domina eskuratu zuen; 2020ko Udako Olinpiar Jokoetan (Tokio), berriz, urrezko domina eskuratu zuen, bietan eskubaloian eta Frantzia ordezkatuz; Tokion, Danimarkako taldearen (zilarrezko domina) eta Espainiako taldearen (brontzezko domina) aurretik sailkatu zen Frantzia.
Tokion, honako hauek osatzen zuten Frantziako taldea: Luc Abalo, Hugo Descat, Ludovic Fabregas, Yann Genty, Vincent Gérard, Michaël Guigou, Luka Karabatic, Nikola Karabatić, Romain Lagarde, Kentin Mahé, Dika Mem, Timothey N'Guessan, Valentin Porte, Nedim Remili, Melvyn Richardson eta Nicolas Tournatek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Eskubaloia, gizonezkoa. |
| 2020 | Tokio Japonia | 01 ! | Eskubaloia, gizonezkoa. |

## Erreferentziak

* ↑ «Ludovic Fabregas» olympedia.org (Ingelesez)
* ↑ "Ludovic Fabregas" olympics.com (Gaztelaniaz)

## Kanpo estekak

* Datuak: Q20961816
* Multimedia: Ludovic Fabregas / Q20961816
# Ludotecnia

Ludotecnia Bilboko enpresa argitaletxea da, 1990ean José Félix Garzón eta Igor Arriolak sortua eta rol-jokoak sortzen dituena. Aurrekoak (Dalmau Carles Pla, Joc Internacional eta Diseños Orbitales) desagertu direnez, Espainiar merkaturako lan egiten duen argitaletxerik zaharrena da.

## Lanak

* Mutantes en la sombra (1. edizioa, 1991)
* Ragnarok (1. edizioa, 1992)
* ¡Piratas! (1994)
* Ragnarok (2. edizioa, 1995)
* Mutantes G2 (Mutantes en la sombraren 2. edizioa, 1997)
* Quidam (2004)
* ¡Gañanes! («Cliffhanger» bildumakoa, 2011)
* Dogfight («Cliffhanger» bildumakoa, 2011)

## Kanpo estekak

* Datuak: Q5982474
# Ludovic Auger

Ludovic Auger (Joigny, 1971eko otsailaren 17a), Frantziako txirrindulari ohia da.

## Palmaresa

1997
* 2. Flandrian Zeharen
* 3. Cholet-Pays de Loiren
1998
* Le Samyn
1999
* 3. Tro Bro Leonen
2000
* Normandiako Tourra
2002
* 3. Tour de la Sommeen
2004
* Manchako Tourra eta etapa bat
* 2. Bordele-Saintesen
2005
* 2. Pikardiako Tourrean

## Kanpo estekak

Ludovic Auger - ProCyclingStats
* Datuak: Q1364060
# Ludovico Chigi Albani della Rovere

Fra' Ludovico Chigi Albani della Rovere (Ariccia, 1866ko uztailaren 10a - Erroma, 1951ko azaroaren 14a) Maltako Ordenako 76. Printze eta Maisu Nagusia izan zen 1931tik 1951ra.
Chigi familia erromatar nobleziako nabarmenetakoa zen. 1914ko azaroaren 4an, Ludovicok bere aitaren oinordekoa izan zen Farnese eta Campagnanoko Printzea, Sorianoko Printzea, Aricciako eta Formelloko Dukea, Magliano Pecorareccioko Markesa, Erromatar Eliza Santuko Mariskal Hereditarioa eta Konklabeko Zaindaria tituluetan. Hiru aita santu konklaberen arduraduna izan zen.
1931ko maiatzaren 30ean Maltako Ordenako Printze eta Maisu Nagusi aukeratu zuten. Bere gidaritzapean, Ordenak bere ospitale- eta karitatezko jarduerak areagotu zituen Bigarren Mundu Gerran. 1947an Monte Cassinoko abadia berreraikitzeko nazioarteko batzordeko lehendakari izendatu zuten.
* Datuak: Q1379650
* Multimedia: Ludovico Chigi Albani della Rovere (GM 76) / Q1379650
# Lindale (Texas)

Lindale Texasko hiri bat da. Smith konderrian kokatua dago. 2010ean 4.818 biztanle zituen, 15,61 kilometro koadrotan banatuta.

## Ikus, gainera

* Smith konderria

## Kanpo estekak

* Datuak: Q948594
* Multimedia: Lindale, Texas / Q948594
# Lindatxikia kalea

Lindatxikia kalea Nafarroako hiriburua den Iruñeko Alde Zaharreko kale bat da.

## Kokalekua

Comedias kalean hasi eta San Nikolas plazan amaitzen da, tartean San Nikolas elizaren absidearen albotik doan adar edo kalexka bat ere badu, honek zuzen-zuzenean Sarasate pasealekura jotzen du.
Bere ibilbidearen zatirik handienean San Nikolas kalea eta Sarasate pasealekuarekiko paraleloki doa.

## Ondarea

* San Nikolas eliza
* San Nikolas plaza
* Sarasate pasealekua

## Kanpo estekak

* Datuak: Q25475236
# Lindau (Suitza)

    Artikulu hau Suitzako hiriari buruzkoa da; Alemaniako hiria gaitzat duena beste hau da: «Lindau (Bavaria)»
Lindau Suitzako udalerria da. Zürich kantonamenduan dago, Pfäffikon barrutia barrutian. 2014an 5,617 biztanle zituen 11,96 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65759
* Multimedia: Lindau ZH / Q65759
Winterthur
# Lindberg

Lindberg Alemaniako udalerria da. Bavariako estatuan kokatuta dago, [[Regen (barrutia)|Regen]] barrutian. 2014an 2.375 biztanle zituen 108,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q488718
* Multimedia: Lindberg / Q488718
# Lindalino

Lindalino fikziozko hiri bat da, Jonathan Swiften Gulliver-en bidaiak liburuan agertzen dena. Balnibarbiko bigarren hiria da. Lindalino Laputa uharte hegalariaren aurka matxinatu zen, arrakastaz. Lindalino izena Dublin izenaren hitz-joko bat da (Lin-da-lin-o = Double-lin = Dublin).
Lindalinori buruzko pasadizoa Ingalaterrak Irlandaren aurka egindako zapalkuntzaren alegoria da. Swiftek idatzita zuen Drapier's Letters izeneko panfleto-sail bat iritzi publikoa astintzeko arazo horri buruz. Lindalinok Dublin irudikatzen du, eta Laputak, aldiz, Ingalaterraren inposatzea. Gulliver-en bidaiak liburuaren lehen argitalpenek ez zuten Lindalinori buruzko pasadizoa sartu. 1899an sartu zuten behin betiko.

## Kanpo estekak

* Datuak: Q6552119
# Lindauko barrutia

Lindauko barrutia, Alemaniako Bavaria estatuko barruti bat da, hego-mendebaldeko puntan dagoena Konstantzako aintziraren ertzean. Suabia eskualdeari dagokio.

## Historia

XIII mendean Lindau hiri inperial askea bihurtu zen. Inguruan zeuden lurrak konderri txikiei zegozkien. 1938an Lindau barrutia eratu zen eta 1972an Lindau hiria ere barrutian sartu zen.

## Herriak eta udalerriak

Barruti hau, 2 herriz, 3 azokaz eta 14 udalerriz osatua dago. Honako hauek:
Herriak
* Lindau
* Lindenberg im Allgäu
Azokak
* Heimenkirch
* Scheidegg
* Weiler-Simmerberg
Udalerriak
* Bodolz
* Gestratz
* Grünenbach
* Hergatz
* Hergensweiler
* Maierhöfen
* Nonnenhorn
* Oberreute
* Opfenbach
* Röthenbach
* Sigmarszell
* Stiefenhofen
* Wasserburg am Bodensee
* Weißensberg

## Erreferentziak

* ↑ https://www.statistikdaten.bayern.de/genesis/online/data?operation=abruftabelleBearbeiten&levelindex=1&levelid=1456342035278&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-001r&auswahltext=%23Z-01.01.2015&nummer=6&variable=2&name=GEMEIN&werteabruf=Werteabruf
* ↑ https://www-genesis.destatis.de/genesis/online/?operation=abruftabelleBearbeiten&levelindex=2&levelid=1456207962460&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-0002&auswahltext=%23Z-31.12.2013&werteabruf=Werteabruf

## Kanpo estekak

* Datuak: Q10401
* Multimedia: Landkreis Lindau (Bodensee) / Q10401
# Lindau

Lindau honakoa izan daiteke:
* Lindau (Bavaria), Alemaniako hiria.
* Lindau (Suitza), Suitzako udalerria.
# Lindau (Bavaria)

    Artikulu hau Alemaniako hiriari buruzkoa da; Suitzako hiria gaitzat duena beste hau da: «Lindau (Suitza)»
Lindau Alemaniako Bavaria estatu federaleko hiria da, Suabia eskualdean dagoena. Konstantzako aintzirako irla batean eraikia dago.

## Historia

Lindau izenaren lehenengo aipamena Suitzako Sankt Galleneko monje batek egiten du 882an, esanaz bertan konbetu bat bazela, hala ere indusketa arkeologikoek I mendeko erromatarren asentamendu baten aztarnak aurkitu dituzte.
1180an San Esteban eliza eraiki zen eta 1224ean frantziskotarren monasterioa. Hauen inguruan eratzen joan zen herriak 1274/75ean inperioko hiri askearen titulua eskuratu zuen. Hiriak berehala onartu zuen protestantismoa. Hogeita Hamar Urteko Gerran suediarrek erasotu zuten hiria, baina goizaldean hiritar batzuk ixilpean suediarren artera sartu eta beren armak deuseztu zituzten, hiria salbatuz.
1802an hiri aske titulua galdu eta Austriarren esku gelditu zen Lindau, hala ere 1805ean Bavariari itzuli zitzaion. 1853an uhartea eta ertza elkartuko zituen trenbidea eraiki zen eta 1856ean kaia berriztu zuen, Bavariako kai bakarra.
Bigarren Mundu Gerraren ondoren frantziarren okupazio eremuan gelditu zen, Bavaria amerikarren esku egon arren. 1955ean berriro itzuli zen Bavariara.

## Ondasun nabarmenak

* San Esteban eliza
* Lindauko Itsasargia: Bavariako itsasargi bakarra denak bavariarren lehoia du parean.
* Udaletxea (Rathaus)

## Hiri senidetuak

Lindau ondorengo hiriekin senidetuta dago:
* Serpukhov (Errusia)
* Chelles (Frantzia)
* Reitnau (Suitza)

## Demografia

Ikus jatorrizko Wikidatako eskaera eta iturriak.

## Kanpo estekak

* (Alemanez) Hiriko udal webgunea (Alemanez)
* Datuak: Q153969
* Multimedia: Lindau (Bodensee) / Q153969
# Lunan (Angus)

Lunan, Eskoziako ekialdeko kostaldeko etxalde bat da, Angus eskualdean.

## Kanpo estekak

* Datuak: Q6703634
* Multimedia: Lunan, Angus / Q6703634
# Lunano

Lunano Italiako udalerri bat da. Pesaro eta Urbinoko probintzian kokatuta dago, Markak eskualdean. 1.426 biztanle ditu, 15,01 kilometro koadroko azaleran banatuta.

## Mugakideak

Lunanok honako udalerri hauekin egiten du muga:
Piandimeleto Sassocorvaro Auditore $^{(en)}$ Urbino Macerata Feltria Peglio

## Kanpo estekak

* Datuak: Q207049
* Multimedia: Lunano / Q207049
# Lunar Orbiter 5

1967ko abuztuaren 1ean jaurti zen eta 1968ko urtarrilaren 31an amaitu zen zunda honen misioa. Kartografiatze-programa amaitutzat eman zen gainazaleko %99,5 ikertuz. Bereizmen ertaineko eta handiko 212 argazki bidali zituen Lurrera. Interes handiko 36 guneen informazioa bildu zuen, horietako 5 Apolo misioetarako, eta ,era berean, Ilargiaren alde ezkutua aztertu zuen. Azkenean, 1968ko urtarrilaren 31an Ilargiaren gainazalaren aurka talka egin zuen 2,79º H, -83º M puntuan. Zunda honen mugimenduak ikertzean, MASCONak aurkitu ziren.

## Kanpo estekak

* Datuak: Q250644
* Multimedia: Lunar Orbiter program / Q250644
# Lunan barrutia

Lunan barrutia (txinera tradizionalez: 路南区) Txinako barruti bat da, Tangshan barruan. Azken zentsuaren arabera 225.036 biztanle zituen 110.92 azaleran banatuta.

## Kanpo estekak

* Datuak: Q1196666
* Multimedia: Lunan District / Q1196666
# Lunar Orbiter 1

1966ko abuztuaren 10ean jaurti eta 1966ko urriaren 29an bukatutzat eman zen misioa izan zen. Bere orbita zuzentzeko ahalmena zuen lehenengo laborategi fotografiko ilargiarra bilakatu zen. Ilargiatik Lurraren lehenengo argazkiak atera zituen. Apolo misioetarako ilargiratze-eremuen 207 argazki atera zituen. Filmina hauek Apolo programarako jeitsiera-gune egokiak bila zezaten atera ziren. 1966ko urriaren 29an Ilargiaren gainazalaren aurka jaurti zen 7º I, 162º E puntuan, Lunar Orbiter 2 zundarekin interferentziarik egon ez zedin.

## Erreferentziak

* DESTINATION MOON: A history of the Lunar Orbiter Program (PDF) 1976

## Kanpo estekak

* Datuak: Q932976
* Multimedia: Lunar Orbiter program / Q932976